ครม. อนุมัติยกเว้นค่าผ่านทางหลวงของกระทรวงคมนาคมในช่วงเทศกาลปีใหม่ 2563 ช่วยชะลอการจราจรติดขัดหน้าด่าน
ครม. อนุมัติยกเว้นค่าผ่านทางหลวงของกระทรวงคมนาคมในช่วงเทศกาลปีใหม่ 2563 ช่วยชะลอการจราจรติดขัดหน้าด่านนางสาวไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติเห็นชอบการยกเว้นค่าผ่านทางหลวงพิเศษหมายเลข 7 และ 9 ระหว่างเวลา 00:01 น. ของวันที่ 27 ธันวาคม 2562 ถึงเวลา 00:00 น. ของวันที่ 3 มกราคม 2563 เนื่องจากเป็นเวลาเดินทางของประชาชนในช่วงเทศกาลปีใหม่ ที่ทางกระทรวงคมนาคมคาดการณ์ว่าจะมีรถสัญจรประมาณ 5 ล้านคัน จึงเว้นค่าผ่านทางเพื่ออำนวยความสะดวกให้กับประชาชนที่สัญจร เนื่องจากมีจำนวนรถขาออกและเข้าที่มากอาจทำให้การจราจรบริเวณหน้าด่านเก็บเงินติดขัดนอกจากนี้ ที่ประชุมยังรับทราบการปรับขึ้นค่าแรงขั้นต่ำทั่วประเทศ ที่มีอัตราต่ำสุดที่ 313 บาทและสูงสุดที่ 336 บาทต่อวันอีกด้วย